Жанчына займаецца выпіскай лесапрадукцыі за наяўны разлік, вядзе разлікова-касавыя аперацыі, улік і спісанне таварна-матэрыяльных каштоўнасцей, налічвае зарплату, адказвае за кадравую работу. За гэты час зарабіла рэпутацыю адказнага і прынцыповага спецыяліста, тактоўнага чалавека. Ганна Іосіфаўна мае за плячыма вопыт работы ў бухгалтэрыі былога мясцовага сельгаспрадпрыемства. Хтосьці працу з дакументамі лічыць вельмі нуднай работай, а Ганна Шылько кажа, што ёй гэта дакладнасць па душы. Канешне, напачатку бывала рознае: сядзела за паперамі да позняга і дадому цягнула паўнюткі пакет на выхадныя, каб усё давесці да толку. Але ўсё празаічна, і профільныя веды ў лясной гаспадарцы прыйшлі з вопытам.